මධ්‍යයේ පිහිටි පද්මය උස්කොට පිහිටා ඇති අතර එය අර්ධ කවයකට වැඩි වන ලෙසට නිර්මාණය කර ඇත. සඳකඩපහණෙහි පිටත කෙළවර මකර රූප දෙකකි. අවසන් කවයෙහි ලියවැල් වෙනුවට නිර්මාණය කර ඇත්තේ ගිනි දැල්ය. පිටත කවයේ සිට පිළිවෙළින් සිංහ, ඇත්, අශ්ව රූප කව දක්නට ඇත. මෙහි විශේෂ ලක්ෂණය වන්නේ මෙහි දැක්වෙන සියලු සත්ව රූප පෙළෙහි සිංහයන්ගේ හිස් පිටුපසට හැරී ඇත. ඇත්පෙළ පිටපුස කකුල් මඳක් ඔසවාගෙන ඇත. ඇතුළතින්ම පිහිටි කවයෙහි අශ්වයින් දස දෙනෙකි. ඔවුන්ගේ හිස් පස්සට නැමී ඇත. මෙය බෙලිගලට විශේෂිත වූ සඳකඩපහණකි. බෙලිගල ගමට නම හැදුණු හැටි පිළිබඳව සඳහන් කිරීමේදී තිවංක නම් බමුණු කුල පුත්‍රයෙකු අටළොස් කුලයක සිට අෂ්ට ඵල බෝධීන් වහන්සේ නමක් වැඩමවා ගෙන දකුණු දිසාවට යන ගමනේදී රාත්‍රිය උදා වූ හෙයින් බෙලිගල වෙහෙරෙහි රජු නවාතැන් ගෙන පසු බැලීමේදී බෝධීන් වහන්සේ සහිත රන් පාත්‍රය අසල වූ බෙලිගාලක දෙබලක් මත රඳවා පසුදා උදෑසන ගමනට සූදානම්ව බැලීමේදී පාත්‍රය සිදුරු කරගෙන බෝධි වහන්සේගේ මුල් බිමට වැදී ඇති බව දැක මෙයට හිමි ස්ථානය මෙය ලෙස සලකා එය ස්ථාපිත කරන ලදී. මෙය අවට ඇති බෙලිගල පර්වතය බෙලිගෙඩියක හැඩය ගත් නිසා බෙලිගල ව බව සඳහන් වේ. තව සුවිශේෂ කරුණක් වන්නේ සත් පෙරහර මංගල්‍යය පැවැත්වීමයි. බෙලිගල අවට ගම් 7 ක ජනතාව වෙසක් පෝය දින රාත්‍රියේ පුරා මහා පෙරහරවල් 7 ක් අලි ඇතුන් සහිතව උඩරට පහත රට නර්තන අංගයන්ගෙන් යුක්තව බෙලිගල විහාරස්ථානයට පැමිණීමයි. එය සුවිශේෂ කරුණකි. මෙම පෙරහර දෙවැනි වන්නේ මහනුවර දළදා මාලිගාව පෙරහැරට බව සඳහන් වේ.
සඳකඩ පහනේ පිටත කෙළවර තිබෙන්නේ මොනවාද?
මකර රූප දෙකකි